《自端溪溯流还石洲江上杂咏四首 其四》
明代·区大伦

长江面面接蘋洲，阳鸟偏多水国秋。桂楫兰桡冲不散，枉教回雁说衡州。

作者简介：广东高明人，字孝先。区大相弟。少负气节。万历十七年进士，授东明知县，勤政爱民，改御史。天启初以大理寺少卿入侍经筵，党人侧目。由太仆卿改南户部侍郎。时魏忠贤势方炽，大伦弹劾无所规避。后被夺职归。有《端溪日录》、《崇正辟邪录》、《端溪诗稿》。